**Molėtų rajono savivaldybės taryba**

**SPRENDIMAS**

**Dėl molėtų rajono Alantos senelių globos namų teikiamos socialinės globos paslaugų kainų suderinimo**

2024 m. balandžio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 16 straipsnio 1 dalimi, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, 21 punktu, atsižvelgdama į Molėtų rajono Alantos senelių globos namų 2024 m. balandžio 10 d. raštą Nr. S1-26 „Dėl socialinės globos kainos nustatymo“,

Molėtų rajono savivaldybės taryba nusprendžia:

1.Suderinti Molėtų rajono Alantos senelių globos namų teikiamos socialinės globos paslaugų kainas:

1.1. ilgalaikė/trumpalaikė socialinė globa senyvo amžiaus asmeniui ir suaugusiam asmeniui su negalia – 1330,00 eurų per mėnesį;

1.2. ilgalaikė/trumpalaikė socialinė globa asmeniui su sunkia negalia – 1490,00 eurų per mėnesį.

2. Pripažinti netekusiu galios Molėtų rajono savivaldybės tarybos 2022 m. gegužės 26 d. sprendimą Nr. B1-128 „Dėl Molėtų rajono Alantos senelių globos namų socialinės globos kainos suderinimo“.

3. Nustatyti, kad šis sprendimas įsigalioja nuo 2024 m. gegužės 1 d.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras